****

 **R E P U B L I K A  H R V A T S K A**

**PRIMORSKO-GORANSKA ŽUPANIJA**

**OPĆINA ČAVLE**

 **UPRAVNI ODJEL ZA LOKALNU**

 **SAMOUPRAVU I UPRAVU**

KLASA: 350-02/23-01/07

URBROJ: 2170-17-01/13-23-02

Čavle, 20. 10. 2023. g.

Na temelju članka 96. Zakona o prostornom uređenju (Narodne novine, 153/13, 65/17, 114/18, 39/19, 98/19 i 67/23) i Odluke Općinske načelnice Općine Čavle (KLASA: 350-02/23-01/07, URBROJ: 2170-17-01/04-23-01 od dana 19.10.2023.), Upravni odjel za lokalnu samoupravu i upravu Općine Čavle objavljuje

JAVNA RASPRAVA

o prijedlogu VII. izmjena i dopuna Prostornog plana uređenja Općine Čavle

1. Objavljuje se javna rasprava o prijedlogu VII. izmjena i dopuna Prostornog plana

 uređenja Općine Čavle (u daljnjem tekstu: Prijedlog Plana).

2. Javna rasprava traje 15 dana. Početak javne rasprave je 23.10.2023., a završetak 06.11.2023. godine.

3. Javni uvid u tekstualni i grafički dio Prijedloga Plana, moguć je u prostoru općinske uprave Općine Čavle, Čavja 31, Čavle, svakog radnog dana u vremenu od 8,30 do 14,30 sati.

4. Javno izlaganje o Prijedlogu Plana održat će se dana 30.10.2023. godine u prostoru hola Doma Čavle, Čavja 17, s početkom u 18.00 sati.

5. Prijedlog Plana bit će objavljen na mrežnoj stranici Općine Čavle.

6. Prijedlozi i primjedbe na Prijedlog Plana mogu se za vrijeme trajanja javne rasprave:

a. upisati u Knjigu primjedbi, koja se nalazi uz izloženi Prijedlog Plana ili

b. uputiti u pisanom obliku na adresu: Općina Čavle, Upravni odjel za lokalnu samoupravu i upravu Općine Čavle, Čavja 31, 51219 Čavle i to zaključno do 06.11.2023. godine.

7. Prijedlozi i primjedbe koji nisu dostavljeni u utvrđenom roku i nisu čitko napisani s imenom i prezimenom te adresom pošiljatelja neće se uzeti u obzir u pripremi Izvješća o javnoj raspravi.

8. Sve dodatne informacije mogu se dobiti u Upravnom odjelu za lokalnu samoupravu i upravu Općine Čavle, Čavja 31, Čavle, na broj telefona 051/208-309 ili putem elektroničke pošte na adresu pisarnica@cavle.hr.

 Pročelnica:

 Dolores Burić dipl. iur., v.r.